AKADEMIE – Laerskool Dalview
'n Skool se akademie is die een aspek wat die grootste verskil in 'n kind se toekoms kan maak. Dit is daarom baie belangrik dat die akademie bydra tot die skep van 'n positiewe selfbeeld by die kind. Vir hierdie doel word opgeleide, toegeruste personeel benodig wat nog die kind agter die "leerder" raaksien en die individualiteit van die kind erken, terwyl hy/sy begelei word om optimaal te ontwikkel en 'n passie te kweek vir dit waarin hy/sy uitblink.
'n Klein bietjie meer aandag aan akademiese werk op laerskoolvlak kan leerders ontwikkel wat 'n beduidende verskil maak in die wêreld wanneer hulle moet leiding neem as volwassenes. Hiervan getuig suksesvolle oud-dalwers wat keer-op-keer weer terugkeer na Laerskool Dalview as ouers en selfs grootouers om die ontwikkeling van hulle kinders en kleinkinders gade te slaan.